Yanuş Kaminski

Yanuş Ziqmund Kaminski (; 27 iyun 1959, Zembise, Polşa) — ABŞ və Polşa kinooperatoru və rejissoru, Stiven Spilberq "Şindlerin siyahısı" filmindən başlayaraq, bütün filmlərində onunla işləyir.

 Həyatı və yaradıcılığı 

Yanuş Kaminski Polşanın Zembise şəhərində anadan olmuşdur. Onun valideynləri Yadviqa Selner və Marian Kaminski olmuşdur. 1981-ci ildə 21 yaşında olarkən, baş nazir Voyçex Yaruzelskinin Polşada hərbi vəziyyət elan etməsi ilə əlaqədar ABŞ-yə mühacirət etmişdir.

1982-1987-ci illərdə Çikaqodakı Kolumbiya Kollecində kino istehsalı sahəsi üzrə təhsil almışdır. Daha sonra isə təhsilini AFI Konservatoriyasında (Amerika Film İnstitutu) davam etdirmiş və təsviri incəsənət üzrə ustad dərəcəsi almışdır. O, kinematoqrafiya institutunda gələcəkdə ən yaxşı operator işinə görə "Oskar" mükafatı əldə edəcək Uolli Pfisterlə tanış olur. Bu operator hazırda Kristofer Nolanla birlikdə çəkdiyi "Betmen: Başlanğıc" və "Qara cəngavər" filmlərilə məşhurdur.

 Şəxsi həyatı 

Kaminski 1995-2001-ci illərdə aktrisa Holli Hanterlə ailəli olmuşdu. 2004-cü ildə isə ABC reportyoru Rebekka Renklinlə ailə qurdu.

 Mükafatları 

Kaminski 90-cı illərdə iki dəfə Kinoakademiyanın ən yaxşı operator işinə görə mükafatını () əldə etmişdir. O, bu nüfuzlu mükafata "Şindlerin siyahısı" və "Sıravi Rayanı xilas etməli" filmlərinə görə layiq görülmüşdü.

2008-ci ildə "Skafandr və kəpənək" filminə görə "Azad nəfəs" () mükafatına layiq görülmüşdür.

 Filmoqrafiya 

İl Azərbaycanca adı  Orijinal adı  Filmdə iştirakı1990  Preriyanın tutqun nağılları    operator1990  Yağışda qətl    operator1990  Daxili qorxu 2    operator1991  Yabanı gül    operator1991  Buz kimi soyuq    operator1991  Piratlar    operator1992  Qatilin instinkti    operator1992  Med Doq Kul    operator1993  Şindlerin siyahısı    operator1993  61-ci ilin buraxılış sinfi    operator1993  Hek Finnin macəraları    operator1993  Qarşıda yalnız xoşagəlməzliklərdir    operator1994  Balaca nəhənglər    operator1995  Amerika yorğanını necə düzəltməli?    operator1995  Uca nağıl    operator1996  Cerri Maquayer    operator1997  Yura dövrünün parkı: İtirilmiş dünya    operator1997  Amistad    operator1998  Sıravi Rayanı xilas etməli    operator2000  İtirilmiş qəlblər    rejissor2001  Süni zəka    operator2002  Kiçik məruzə    operator2002  Bacarırsansa tut məni    operator2004  Yöndəmsiz qız    operator2004  Terminal    operator2005  Dünyaların müharibəsi    operator2005  Münhen    operator2007  Hanya    rejissoroperator2007  Skafandr və kəpənək    operator2008  İndiana Cons və Büllur Kəllə Krallığı    operator2009  Gülməli adamlar    operator2010  Necə bilmək olar?    operator2011  Tintinin macəraları    operator2011  Amerika xəyalı    rejissor2011  Müharibə atı    operator2012  Linkoln    operator2014  Hakim    operator2015  Casus körpüsü    operator2016  Böyük və mehriban nəhəng    operator2018  Birinci oyunçu hazırlaşsın    operator

 İstinadlar 

 Xarici keçidlər 



Kateqoriya:Polşa kinooperatorları
Kateqoriya:ABŞ kinooperatorları
Kateqoriya:Polşa film rejissorları
Kateqoriya:Polşa prodüserləri
Kateqoriya:BAFTA mükafatı laureatları
Kateqoriya:Oskar mükafatı laureatları
Kateqoriya:Polşadan ABŞ-yə mühacirət edənlər